अक्षय कुमार ने वीडियो शेयर कर कहा- जो सह रहे हैं वो कह रहे हैं
रिलीज हुआ फिल्म सेल्फी का दूसरा ट्रेलर, Boycott Bollywood was mentioned in the new teaser, Akshay Kumar said – Those who are suffering are saying
अक्षय कुमार और इमरान हाशमी की फिल्म 'सेल्फी' का दूसरा ट्रेलर रिलीज हुआ है। सेल्फी के इस नए ट्रेलर में बायकॉट एक्टर्स और बायकॉट बॉलीवुड का जिक्र किया गया है। फिल्म में अक्षय कुमार सुपरस्टार विजय कुमार और इमरान हाशमी आईटीओ इंस्पेक्टर ओम प्रकाश का किरदार निभा रहे हैं। सेल्फी के इस नए ट्रेलर में टीवी पर एक न्यूज रिपोर्टर लोगों से अक्षय कुमार के कैरेक्टर विजय का बायकॉट करने के लिए कहता है। इस ट्रेलर को अक्षय कुमार ने आपने सोशल मीडिया अकाउंट पर शेयर किया हैं। इसी के साथ उन्होंने एक मजेदार कैप्शन भी लिखा हैं। उन्होंने लिखा, 'जो सह रहे हैं वो कह रहे हैं।
बता दें, फिल्म का एक सीन बायकाट बॉलीवुड के ट्रेंड को भी दिखाता है, जहां एक लोकप्रिय स्टार को अपनी हर दूसरी फिल्म के लिए बायकॉट का सामना करना पड़ रहा है। अक्षय की फिल्मों ने भी खराब प्रदर्शन किया है, कुछ बायकॉट बॉलीवुड की वजह से तो कुछ खराब फिल्म राइटिंग की वजह से।
24 फरवरी को रिलीज होगी फिल्म
अक्षय कुमार की ये फिल्म इस महीने यानी 24 फरवरी, 2023 को सिनेमाघरों में रिलीज होने वाली है। इस फिल्म के जरिए इमरान हाशमी लंबे समय बाद फिल्मी पर्दे पर कमबैक कर रहे हैं।